ברק שחור (סדרת טלוויזיה)

ברק שחור (באנגלית: Black Lightning) היא סדרת טלוויזיה אמריקאית מסוגת גיבורי-על-דרמה שפותחה על ידי הכותב סאלים אקיל ומשודרת ברשת "The CW". הסדרה מבוססת על חוברות הקומיקס של DC קומיקס באותו השם ועוקבת אחר דמותו של ברק שחור בגילומו של קריס ויליאמס, מטא-אדם בעל היכולת להפיק חשמל, שנאלץ לחזור ללחום בפשע לאחר פרישה של תשע שנים ועל השפעת הדבר על משפחתו. במקור, פיתוח והפקת הסדרה החלו בספטמבר 2016, כשרשת "פוקס" הזמינה פיילוט עבור סדרה שתתבסס על דמותו של ברק שחור. בפברואר 2017, "פוקס" נטשו את הפרויקט, שלאחר מכן עבר לידי רשת "The CW", שכתבו תסריט חדש עבור הפיילוט. במאי 2017, "The CW" הזמינה את הסדרה באופן רשמי. הסדרה עלתה לשידור ב-16 בינואר 2018, ועונתה הראשונה כללה 13 פרקים. העונה השנייה עלתה לשידור ב-9 באוקטובר 2018 וכללה 16 פרקים. ב-7 באוקטובר 2019 עלתה עונתה השלישית של הסדרה. עונתה הרביעית והאחרונה של הסדרה עלתה לשידור ב-8 בפברואר 2021. תשע שנים לאחר שבחר לפרוש מהלחימה בפשע תחת זהותו של ברק שחור בעקבות ההשפעה השלילית שהייתה לכך על משפחתו, ג'פרסון פירס נאלץ לחזור להילחם בפשע תחת זהותו הישנה כאשר כנופיית פשע מאורגנת מקומית בשם "המאה" המנוהלת על ידי טוביאס וייל נהפכת לדומיננטית בשכונה בה הוא גדל ומתחילה להוביל מקרי פשע ושחיתויות. בהמשך הסדרה, שתי בנותיו מגלות שגם הן מטא-אדם כמו אביהן: אניסה מגלה שהיא מסוגלת להפעיל מניפולציות על הצפיפות המולקולרית, ואילו ג'ניפר מגלה שהיא מסוגלת להפיק ולשלוט בחשמל כמו אביה. קריס ויליאמס - ג'פרסון פירס/ברק שחור, גיבור-על לשעבר ומטא-אדם בעל היכולת להפיק ולשלוט בחשמל, שמנהל כעת את תיכון גארפילד. בהשפעת בנותיו, ג'פרסון חוזר להילחם בפשע תחת זהותו הישנה כברק שחור כאשר כנופיית פשע בשם "המאה" מאיימת על השכונה בה הוא ומשפחתו מתגוררים. צ'יינה אן מקליין - ג'ניפר פירס/ברק, בתו הצעירה של ג'פרסון וספורטאית עצמאית ובוטה שפועלת על פי קוד משלה. כמו אביה, ג'ניפר היא מטא-אדם. כאשר טוביאס הורג את חליל, היא משנה את דעתה לגבי כוחותיה ורוצה לחסל את טוביאס. נאפסה ויליאמס - אניסה פירס/רעם, בתו הבכורה של ג'פרסון, שלומדת בבית ספר לרפואה ומלמדת במשרה חלקית בתיכון גארפילד. כמו אביה, אניסה היא מטא-אדם בעלת היכולת להפעיל מניפולציות על הצפיפות המולקולרית שלה שנלחמת בפשע. לסבית ובת זוגה של גרייס. כריסטינה אדמס - לין סטיוארט, גרושתו של ג'פרסון ואימן של אניסה וג'ניפר. בהמשך הסדרה חזרה להיות עם ג'פרסון אך עדיין נשארו גרושים. מארווין ג'ונס השלישי - טוביאס וייל, פוליטיקאי לשעבר שהגיע לצמרת השלטון המקומית, אך הובס בידי אביו של ג'פרסון, אלווין. לאחר שהרג את אלווין, טוביאס הוגלה והפך למנהיג "המאה". אחיה של טורי. דיימון גפטון - המפקח הנדרסון, בלש ותיק במשטרה המקומית, שהופך לבעל ברית לא רצוי עבור ג'פרסון, בשל מעמדו בקהילה. מגלה את זהותו של ברק שחור בתחילת העונה השנייה. ג'יימס רימר - פיטר גמבי, חברו הוותיק ביותר של ג'פרסון, שהופך לדמות אב ומנטור עבורו, וכן ל"חייט" שלו. שמו האמיתי הוא פיטר אספוזיטו. בעבר היה סוכן של סב"א, סוכנות שפלשה לפרילנד ועשתה ניסויים לא חוקיים בילדים. פיטר ערק מהסוכנות והציל את ג'פרסון מסב"א. וויליאם קטלט - ללה, מאפיונר גאנגסטר האחראי על כנופיית ה 100,הוא בתחילה מחזיק בכוח ושליטה רבה,אך לאחר שמפשל בעקבות כך שרוצח את לוואנדה מול המצלמות, הוא נשלח לכלא ושם טוביאס רוצח אותו,אך בהמשך רואים כי הוא חוזר לחיים וכל אלו שהוא הרג בעצם רודפים אותו ומתקשרים איתו בתור רוחות, והוא הופך בעצם לסוג של מטא-אנושי וכל אדם שהרג מתקעקע אוטומטית על גופו, הוא נכנס שוב לעסקי הסמים ומתכנן להרוג את טוביאס. קיאנה סימון סימפסון - קישה, בתו של הנדרסון וחברתה הטובה ביותר של ג'ניפר, שמאתגרת אותה להגיע אל "הדימוי המושלם". אדווינה פינדלי - טורי וייל, אחותו הצעירה של טוביאס. נהרגה בעונה הראשונה על ידי ברק שחור. שאנטל טויי - גרייס צ'וי, ברמנית שמתיידדת עם אניסה. מטא-אנושית. סכיזופרנית. שמה האמיתי שיי לי. בעלת יכולת לשנות צורה. סקיי מרשל - מיס קארה פאודי, סגנית המנהל של תיכון גארפילד. סוכנת מושתלת של סב"א. הרגה את סיונייד עם עקב נעל חד. ג'ורדן קאלווי - כחליל, תלמיד פופולרי בתיכון גארפילד ומושא אהבתה של ג'ניפר. עקב פציעתו מכדור שנורה עליו טוביאס וייל לוקח אותו כפרויקט ומממן את טיפולו ושיקומו, על כך חליל מרגיש חייב לו ועוזר לו בכך שהופך לגובה כספים וחובות. בשלב מסוים הוא עוזב אותו לטובת ג'ניפר אך, נלכד על ידי מתנקשת שטוביאס שלח אחריו ותלש לו את עמוד השדרה המלאכותי - שהושתל לו לגב בעקבות הפציעה. הוא זורק אותו מול הכנסייה למות. אריקה אלכסנדר - פרנה, מונתה לדאוג ולהיות המנטורית של ג'ניפר על ידי ההורים שלה עקב אי שליטתה בכוחותיה. בעלת כוחות פסיכולוגיים. שארלבי דין - סייונייד. הבת המאומצת של טוביאס וייל. הוא מציל אותה ממצבור אשפה בהיותה תינוקת ולוקח אותה תחת חסותו. היא הייתה במרכז אימוץ עד גיל 8 אז אימץ אותה באופן רשמי. לפני כן התעללו בה במקומות בהם גדלה. ג'יל סקוט - ליידי איב, מנהלת בית לוויות שמקשרת את טוביאס לקבוצה חשאית של מנהיגים מושחתים. טוביאס רוצח אותה בעונה הראשונה. בספטמבר 2016, לאחר שהפרויקט פותח, חטיבת הטלוויזיה של האחים וורנר החלו להציע את הסדרה לרשתות שונות. הפרויקט פותח על ידי המפיקה מארה ברוק אקיל ובעלה, סאלים אקיל, שהפיקו את הסדרה בשיתוף עם גרג ברלנטי, שהפיק בעבר סדרות שונות הקשורות ליקום של DC עבור חטיבת הטלוויזיה של האחים וורנר. בסופו של דבר, רשת "פוקס" לקחה על עצמה את הפרויקט והזמינה עבורו פיילוט. בפברואר 2017, רשת "פוקס" זנחה את הפרויקט, בטענה כי הסדרה לא תשתלב היטב בתוך רשת שכבר גם כך עמוסה בדרמות. בעקבות כך, חטיבת הטלוויזיה של האחים וורנר חזרו להציע את הפרויקט לרשתות אחרות, כשהפעם רשת "The CW" הזמינה פיילוט רשמי לסדרה ושיכתבה את התסריט המקורי עבורו. "The CW" הזמינו את הסדרה באופן רשמי ב-10 במאי 2017. סאלים אקיל ציין כי הסדרה לא תכלול את פורמט "הנבל השבועי" (פורמט טלוויזיוני בו על הגיבור להתמודד בכל פרק מול נבל אורח) או תכלול נרטיב פרוצדורלי (שבכל פרק תופיע בעיה חדשה שתאתגר את הגיבור), זאת מפני שהוא מעוניין "לחקור את הדמויות, אפילו את הנבלים". בסוף פברואר 2017, קריס ויליאמס לוהק לדמותו של ג'פרסון פירס/ברק שחור, וחודש לאחר מכן צ'יינה אן מקליין ונאפסה ויליאמס לוהקו לדמויותיהן של בנותיו, ג'ניפר ואניסה פירס, בהתאמה. כריסטינה אדמס לוהקה לדמותה של לין סטיוארט, גרושתו של ג'פרסון. בכנס הקומיק-קון, סן דייגו, הוכרז כי ג'יימס רימר ודיימון גפטון לוהקו לדמויותיהם של פיטר גמבי, חברו הוותיק של ג'פרסון, והמפקח הנדרסון, בהתאמה. חודש לאחר מכן, הראפר האמריקאי, מרווין ג'ונס ה-III - הידוע בכינוי "קרונדון" - לוהק לדמותו של טוביאס וייל. בסוף ספטמבר 2017, קיאנה סימון סימפסון לוהקה לתפקיד משני בדמותה של קישה. חודש לאחר מכן, אדווינה פינדלי לוהקה לדמותה של טורי וייל, ואילו שאנטל טויי לוהקה לדמותה של גרייס צ'וי. בינואר 2018, נודע כי סקיי מרשל לוהקה לדמותה של מיס פאודי. חליפתו של ברק שחור עוצבה על ידי מעצבת התלבושות לורה ג'ין שאנון. צילומי הסדרה נערכו באטלנטה שבג'ורג'יה. הסדרה עלתה לשידור ברשת "The CW" ב-16 בינואר 2018, ועונתה הראשונה כללה 13 פרקים. הסדרה זמינה בישראל בנטפליקס, וכל שבוע פרק חדש עולה. הסדרה זכתה לציון 100% ולדירוג ממוצע של 8.43/10 על בסיס 42 ביקורות באתר "Rotten Tomatoes", והקונצנזוס של האתר ציין כי על אף שהסדרה אינה ממציאה מחדש את ז'אנר גיבורי-העל, היא נותנת לז'אנר כיוון חדש עם עלילות מציאותיות, נבלים מפחידים והופעה בלתי נשכחת של השחקן קריס ויליאמס. האתר "Metacritic", אשר לרוב נותן ציונים על פי שקלול ממוצע, נתן לסדרה את הציון 79 מתוך 100, על בסיס 23 ביקורות, דבר המהווה "ביקורות חיוביות בדרך כלל". ערך מורחב – יקום החץ על אף שהסדרה משודרת ברשת "The CW" ומופקת על ידי גרג ברלנטי בדומה לשאר הסדרות ביקום החץ, נשיא "The CW", מארק פדוביץ', הצהיר במאי 2017 שנכון לעכשיו, הסדרה אינה חלק מיקום החץ והיא נמצאת במצב שונה משל שאר הסדרות האחרות. בנוסף, ברלנטי ציין שמכיוון שמתחילה הסדרה הופקה ופותחה ברשת "פוקס", לא יהיו לה קרוס-אוברים עם הסדרות האחרות בזיכיון DC קומיקס שמשודרות ב-"The CW" או חלק ביקום החץ. מאוחר יותר, אקיל ציין כי הם לא שוללים באופן נחרץ את האפשרות ליצור קרוס-אוברים בין הסדרה ליקום החץ. באוגוסט 2017, פדוביץ' אמר שאם השואו-ראנרים ירצו בכך [בשיתוף הסדרה ביקום החץ], ההחלטה תהיה כולה שלהם, והוסיף שמתקיימות שיחות ודיונים ממושכים בינו לבין מפיקי הסדרה על כך. נוסף על כן, פדוביץ' ציין כי הרשת הסתדרה עם העובדה שהסדרה מתקיימת בנפרד מיקום החץ וכי למפיקים ישנה נקודות מבט שונה על כך ואם הם ירצו להמשיך לשמור על הסדרה בנפרד מיקום החץ, זו תהיה הזכות שלהם לפעול כך.הסדרה הצטרפה רשמית ליקום החץ בקרוסאובר "המשבר בעולמות האינסופיים". אתר האינטרנט הרשמי של ברק שחור (באנגלית) ברק שחור, ברשת החברתית אקס (טוויטר) ברק שחור, ברשת החברתית אינסטגרם "ברק שחור", במסד הנתונים הקולנועיים IMDb (באנגלית) "ברק שחור", באתר נטפליקס "ברק שחור", באתר Rotten Tomatoes (באנגלית) "ברק שחור", באתר Metacritic (באנגלית) "ברק שחור", במסד הנתונים הקולנועיים KinoPoisk (ברוסית) Denise Petski, Denise Petski, ‘Black Lightning’ To End With Season 4 On the CW, Deadline, ‏2020-11-20 (באנגלית אמריקאית) אנדריבה, נלי, "'Black Lightning’ DC Superhero Series In Works From Greg Berlanti, Mara Brock Akil & Salim Akil", האתר "Deadline.com", ‏1 בספטמבר 2016 (באנגלית) אנדריבה, נלי, "Fox Nabs ‘Black Lightning’ DC Superhero Drama With Pilot Production Commitment", האתר "Deadline.com", ‏8 בספטמבר 2016 (באנגלית) אנדריבה, נלי, "'‘Black Lightning’ Drama Eyes Move To the CW To Join Greg Berlanti Comic Lineup", האתר "Deadline.com", ‏2 בפברואר 2017 (באנגלית) אנדריבה, נלי, "'‘Black Lightning’ DC Drama From Greg Berlanti & ‘The Game’ Duo Gets The CW Pilot Order", האתר "Deadline.com", ‏3 בפברואר 2017 (באנגלית) אנדריבה, נלי, "PILOTS 2017: Very, Very Early Buzz Edition", האתר "Deadline.com", ‏12 באפריל 2017 (באנגלית) אנדריבה, נלי, "‘Black Lightning’ & Lucy Hale’s ‘Life Sentence’ Picked Up To Series By The CW", האתר "Deadline.com", ‏10 במאי 2017 (באנגלית) מסאברוק, ניקול, "‘Black Lightning’ TV Show Spoilers: What The EPs Revealed At ATX", האתר "International Business Times", ‏6 בנובמבר 2017 (באנגלית) סוויפט, אנדי, "Black Lightning: Cress Williams to Star in The CW's Latest DC Comics Pilot", האתר "TVLine", ‏24 בפברואר 2017 (באנגלית) אנדריבה, נלי, "‘Black Lightning’: Nafessa Williams & China Anne McClain To Star As Jefferson’s Daughters In the CW Pilot", האתר "Deadline.com", ‏2 במרץ 2017 (באנגלית) אנדריבה, נלי, "‘Black Lightning’: Christine Adams Cast As Jefferson’s Ex-Wife Lynn In the CW Pilot", האתר "Deadline.com", ‏10 במרץ 2017 (באנגלית) פטסקי, דניס, "‘Black Lightning’ Casts James Remar & Damon Gupton As Series Regulars, Watch Trailer – Comic-Con", האתר "Deadline.com", ‏22 ביולי 2017 (באנגלית) ראמוס, דינו-ריי, "‘Black Lightning’ Adds Marvin “Krondon” Jones III As Villain Tobias Whale", האתר "Deadline.com", ‏10 באוגוסט 2017 (באנגלית) פטסקי, דניס, "‘Black Lightning’: Kyanna Simone Simpson Set To Recur In the CW Series", האתר "Deadline.com", ‏26 בספטמבר 2017 (באנגלית) פטסקי, דניס, "‘Black Lightning’: Edwina Findley Set To Recur In the CW Series", האתר "Deadline.com", ‏12 באוקטובר 2017 (באנגלית) ברייאנט, ג'ייקוב, "‘Black Lightning’ Casts Chantal Thuy as DC Comics’ Grace Choi (EXCLUSIVE)", האתר "Variety", ‏30 באוקטובר 2017 (באנגלית) פטסקי, דניס, "‘Black Lightning’: Skye Marshall To Recur On the CW Series", האתר "Deadline.com", ‏16 בינואר 2018 (באנגלית) גולדמן, אריק, "FIRST LOOK AT BLACK LIGHTNING FROM THE CW'S NEW DC COMICS PILOT", האתר "IGN", ‏29 במרץ 2017 (באנגלית) אנדריבה, נלי, "Pilot Locations 2017: NY, Vancouver & Atlanta Tick Up; LA, Toronto, Chicago Slip", האתר "Deadline.com", ‏7 במרץ 2017 (באנגלית) אנדריבה, נלי, "‘Black Lightning’ Gets Premiere Date, Post-‘Flash’ Time Slot By the CW", האתר "Deadline.com", ‏16 בנובמבר 2017 (באנגלית) בוקסבאום, סידני, ציוץ בטוויטר. (טוויטר). "BLACK LIGHTNING: SEASON 1", האתר "Rotten Tomatoes" (באנגלית) "BLACK LIGHTNING: SEASON 1", האתר "Metacritic" (באנגלית) אברמס, נטלי, "The CW's Black Lightning not part of Arrowverse, crossover unlikely", האתר "Entertainment Weekly", ‏18 במאי 2017 (באנגלית) גרדינג, סטיבן, "Fox’s Black Lightning Show Won’t Cross Over with the Arrowverse", האתר "Comic Book Resources", ‏9 בינואר 2017 (באנגלית) שוורץ, טרי, "THIS ARROWVERSE CROSSOVER WILL FULLY TAKE PLACE ACROSS EVERY SHOW FROM SUPERGIRL TO LEGENDS OF TOMORROW", האתר "IGN", ‏2 באוגוסט 20 17 (באנגלית)